CELEX: 62020TN0265
Language: fi
Date: 2020-05-04 00:00:00
Title: Asia T-265/20: Kanne 4.5.2020 – JR v. komissio

27.7.2020   
            
            
               FI
            
            
               Euroopan unionin virallinen lehti
            
            
               C 247/19
            
         
      Kanne 4.5.2020 – JR v. komissio
      (Asia T-265/20)
      (2020/C 247/28)
      Oikeudenkäyntikieli: ranska
      
         Asianosaiset
      
      
         Kantaja: JR (edustajat: asianajajat L. Levi ja A. Champetier)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kanne voidaan ottaa tutkittavaksi ja että se on perusteltu
               
            
                  —
               
               
                  kumoamaan 28.2.2020 ja 9.4.2020 tehdyt komission päätökset, joilla se kieltäytyi luovuttamasta kantajaa koskevia henkilötietoja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, joka perustuu Euroopan unionin perusoikeuskirjan 41 artiklan rikkomiseen sekä luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annetun Euroopan parlamentin ja neuvoston asetuksen (EU) 2018/1725 (EUVL 2018, L 295, s. 39), erityisesti sen 17 artiklan, rikkomiseen. Lopuksi kantaja katsoo, että kanteen kohteena olevilla päätöksillä loukataan henkilötietoihin pääsyä koskevaa perusoikeutta.
               
            
                  2.
               
               
                  Toinen kanneperuste, joka perustuu hyvän hallinnon periaatteen loukkaamiseen ja asetuksen 2018/1725, erityisesti sen 14 artiklan 1 ja 2 kohdan sekä 17 artiklan 3 kohdan, rikkomiseen.